**Zápisnica č. 5 zo zasadnutia Obecného zastupiteľstva v Malom Záluží,**

**ktoré sa konalo dňa 24.6.2013 o 18.00 v kancelárii obecného úradu.**

**Program zasadnutia OZ :**

1, Privítanie, určenie overovateľov zápisnice

2, Kontrola uznesení

3, Stanovisko HK k záverečnému účtu obce

4, Správa auditora k hospodáreniu obce za rok 2012

5, Schválenie záverečného účtu obce Malé Zálužie

6, Schválenie vysporiadania schodku rozpočtu vo výške 1 039,91 € z peňažného fondu obce

7, Rozpočtové opatrenie č. 1/2013 – zvýšenie podielových daní o 2 000 € - konsolidácia

8, Schválenie finančnej čiastky 600 € na zakúpenie nového PC pre starostku

9. Schválenie pôžičky vo výške 500 € pre OZ Mikroregién Radošinka

10 Diskusia

11 Záver

Prítomní : viď prezenčná listina , ospravedlnená : p. Novotný Peter, Fuska Miroslav

Zapisovateľ : Emília Strihová

Overovatelia zápisnice : Predanocyová Viera, Proksa Luboš

1, Zasadnutie OZ zahájila starostka, ktorá prítomných členov OZ privítala..

Vzápätí boli určení overovatelia zápisnice p. Luboš Proksa a  p. Viera Predanocyová.

Prítomní poslanci bez pripomienok schválili program zasadnutia.

Hlasovanie: Za : 3 Proti : 0 Zdržal sa :0

2, Kontrola uznesení :

Uznesenie č. 12/2013 – VZN č. 3/2013 o ochrane ovzdušia na území obce Malé Zálužie – prijaté

Uznesenie č. 13/2013 – Zriadenie obecného hasičského zboru - schválené

Uznesenie č. 14/2013 - Požiarny poriadok obce Malé Zálužie - schválené

Uznesenie č. 15/2013 - Veliteľ obecného hasičského zboru - schválený

Uznesenie č. 16/2013 - Ruší VZN č. 3/2008 – niektoré podmienky držania psov – zrušené

Uznesenie č. 17/2013 - OZ vyhovuje upozorneniu prokurátora na nedostatky pri prijímaní Všeobecne

záväzných nariadení obce Malé Zálužie.

Uznesenie č. 18/2013 - Schvaľuje finančnú čiastku 100 € na MDD – splnené

3, V bode tri HK obce p. Viera Marečková predniesla svoje stanovisko k návrhu záverečného účtu obce

Malé Zálužie za rok 2012. Vo svojom stanovisku uviedla, že ku dňu vypracovania stanoviska HK k záverečnému účtu nebola overená účtovná závierka obce audítorom, preto zo strany hlavnej kontrolórky nebolo možné zaujať stanovisko k plneniu si povinností obce podľa §16 ods.3 zákona o rozpočtových pravidlách územnej samosprávy. Na základe vlastného zhodnotenia HK skonštatovala že záverečný účet je spracovaný v súlade s príslušnými právnymi normami a objektívne vyjadruje rozpočtové hospodárenie, ako aj stav majetku a záväzkov obce Malé Zálužie a odporučila návrh záverečného účtu schváliť ako je predložený - s výrokom :“ Schvaluje celoročné hospodárenie obce Malé Zálužie za rok 2012 bez výhrad“

Po krátkej diskusii poslanci uvedené Stanovisko k Záverečnému účtu obce Malé Zálužie za rok 2012 vzali na vedomie.

Hlasovanie: Za : 3 Proti : 0 Zdržal sa :0

4, Potom starostka obce prečítala správu nezávislej audítorky k účtovnej uzávierke, ktorá bola dnešným dňom zaslaná mailom starostke. Podľa názoru nezávislej audítorky účtovná závierka poskytuje vo všetkých významných súvislostiach pravdivý a verný obraz finančnej situácie obce Malé Zálužie k 31.12.2012 a výsledky jej hospodárenia a peňažné toky za rok končiaci k uvedenému dátumu v súlade so zákonom o účtovníctve .

Na základe overenia rozpočtového hospodárenia zachyteného v poznámkach účtovnej závierky k 31.12.2012 konštatuje, že nezistila vo **všetkých významných súvislostiach skutočnosti**, ktoré by spochybňovali vykázané výsledky rozpočtového hospodárenie, okrem nezohľadnenie rozpočtových opatrení, schválených OZ vo finančnom výkaze o plnení rozpočtu. Stav vykázaného dlhu obce a návratných zdrojov je zhodný so stavom vykázaným v účtovnej závierke.

Správu nezávislej audítorky Ing. Marty Serenčéšovej vzali poslanci na vedomie.

Hlasovanie: Za : 3 Proti : 0 Zdržal sa :0

5, Vzápätí hlavná kontrolórka obce vysvetlila nejasné otázky k záverečnému účtu obce poslancom,

a  poslanci bez výhrad schválili Záverečný účet obce Malé Zálužie za rok 2012.

Hlasovanie: Za : 3 Proti : 0 Zdržal sa :0

6,Ďalej starostka obce navrhla vysporiadať schodok rozpočtového hospodárenia vo výške 1039.91 €

z peňažného fondu obce .

Hlasovanie: Za : 3 Proti : 0 Zdržal sa :0

7,V daľšom bode starostka navrhla rozpočtové opatrenie 1/2013 a to navýšenie rozpočtu o 2000 € - sú to pridelené podielové dane na rok 2013. V rozpočte máme plánovaných 33 000 € a prísľub podielových daní je 35 947 € . Z dôvodu konsolidácie verejných financií navrhujem rozpočtové opatrenie 1/2013 o navýšenie príjmovej časti rozpočtu z dôvodu dodržania záväzkov Memoranda Zmosu.

Hlasovanie: Za : 3 Proti : 0 Zdržal sa :0

8,Starostka požiala poslancov o schválenie finančnej čiastky cca 600 € na zakúpenie nového PC nakoľko v tomto roku už dva krát sa pokazil a to po novom roku tak, že mala obavy, že stratí všetky v PC uložené dáta . Počítač je už starý a každú chvíľu nefunkčný.

Poslanci čiastku cca 600 € na nové PC schválili.

Hlasovanie: Za : 3 Proti : 0 Zdržal sa :0

9,Dostali sme požiadavku – prosbu od MAS OZ Mikroregiónu Radošinka o zapožičanie finančných prostriedkov vo výške 500 €, ktorú OZ potrebuje pre prevádzku MAS . O pôžičke sa uzatvorí riadna zmluva a MAS sa zaväzuje pôžičku vrátiť, keď im budú refundované fin. prostriedky z PPA za projekt –cca v časovom horizonte 2 mesiace.

Poslanci pôžičku v tejto výške schválili.

Hlasovanie: Za : 3 Proti : 0 Zdržal sa :0

10, V diskusii poslanci informovali starostku o v jej neprítomnosti konajúcom sa Juniálese a s uspokojením konštatovali, že akcia bola veľmi vydarená a zúčastnení spokojní, čo bolo našim cieľom.

11, Na záver starostka poďakovala všetkým za aktívnu účasť a zasadnutie OZ ukončila.

V Malom Záluží dňa 28.6. 2013

Zapísala : Emília Strihová

Overovatelia zápisnice : Predanocyová Viera

Proksa Luboš

**Uznesenie**

**z o zasadnutia obecného zastupiteľstva obce Malé Zálužie zo dňa**

**24.6.2013 konaného o 18,00 hod. v kancelárii starostky obce**

Obecné zastupiteľstvo –

1. **Berie na vedomie** :

- Stanovisko HK obce Malé Zálužie k záverečnému účtu za rok

2012

- Správu nezávislého audítora k účtovnej závierke obce Malé

Zálužie

II.  **Schvaľuje** :

* Program schôdze

1, Uznesenie č. 19/2013

Schvaľuje bez výhrad Záverečný účet obce Malé Zálužie za rok

2012

2, Uznesenie č. 20/2013

Schvaľuje vysporiadanie schodku rozpočtového hospodárenia

vo výške 1039,91 € z peňažného fondu obce

3, Uznesenie č. 21/2013

Schvaľuje rozpočtové opatrenie č. 1/2013 navýšenie rozpočtu v

príjmovej časti o 2 000 €

4, Uznesenie č.22/2013

Schvaľuje finančnú čiastku 600 € na zakúpenie nového PC

6, Uznesenie č. 23/2013

Schvaľuje pôžičku 500 € MAS OZ Mikroregiónu Radošinka

určenú na chod MAS

Zapísala : Emília Strihová

V Malom Záluží dňa 28.6.2013